OzLabs/hebrew-wiki-articles huggingface dataset:
היידר אלייב

היידר אלירזה אוגלו אלייב (באזרית: Heydər Əlirza oğlu Əliyev, ברוסית: Гейдар Алиевич Алиев; 10 במאי 1923 - 12 בדצמבר 2003) היה נשיא אזרבייג'ן בין השנים 1993–2003. ירש אותו בשלטון בנו, אילהם אלייב.

== ביוגרפיה ==
היידר אלייב נולד בעיר נחצ'יבאן.

בשנים 1944–1969 שירת בק.ג.ב. והתקדם עד דרגת גנרל בתפקיד ראש הק.ג.ב. באזרבייג'ן הסובייטית.

בשנים 1969–1982 היה מנהיגה של אזרבייג'ן הסובייטית.

כיהן בתפקיד הנשיא מטעם מפלגת אזרבייג'ן החדשה החל מ-24 ביוני 1993 עד לסיום כהונתו ב-31 באוקטובר 2003. אלייב הנהיג במדינה משטר דיקטטורי וסמכותני, שדיכא יריבים פוליטיים. בתקופתו נפגעו קשות זכויות האדם באזרבייג'ן. אזרבייג'ן הפכה למדינת משטרה והונאת בחירות הפכה לנפוצה. אלייב נהג לאייש את ועדות הבחירות בתומכיו, וכך הובטחה זכייתו פעם אחר פעם. בריאותו הדרדרה בשנת 1999, לאחר ניתוח מעקפים בקליבלנד קליניק שבארצות הברית. חולי זה גרם לו להתפטר בשנת 2003 ובנו אילהם ירש את מקומו. הוא חזר לטיפולים בארצות הברית, עד שנפטר ב-12 בדצמבר 2003 בבאקו.

== חייו האישיים ==
בשנת 1948 התחתן עם זריפה אלייבה, שנפטרה ב-1985 ממחלת הסרטן. נולדו להם בן ובת.

== הנצחה ==
על שמו נקרא נמל התעופה הבינלאומי באקו-היידר אלייב. הוא זכה בארבעה עיטורי לנין ופעמיים בתואר הכבוד "גיבור העמל הסוציאליסטי". הוקמה קרן היידר אלייב הפועלת במגוון גדול של תחומים<ref></ref>.

בבאקו הוקם לזכרו מרכז תרבות ומוזיאון - מרכז היידר אלייב<ref></ref>. גם בטשקנט, בירת אוזבקיסטן הוקם מרכז תרבות הנושא את שמו. בבאקו קיים גם מרכז ספורט ומופעים היידר אלייב, שאירח תחרויות ספורט בינלאומיות<ref></ref>.

פסלים לזכרו של היידר אלייב הוקמו באזרבייג'ן ובמקומות נוספים בעולם<ref name=":0"></ref>: בבאקו - אזרבייג'ן, בקייב - אוקראינה, באיסטנבול - טורקיה וגם בבירה אנקרה<ref></ref>, בבוקרשט - רומניה, באסטרחן - רוסיה, בטביליסי - גאורגיה, בבלגרד -סרביה, ובמקסיקו סיטי - מקסיקו<ref name=":0" />. 

רחובות רבים בערים שונות באזרבייג'ן נקראו על שם היידר אלייב, לרבות הדרך הראשית העוברת ליד מרכז היידר אלייב בבאקו. 

== קישורים חיצוניים ==

* 
* [https://web.archive.org/web/20100713234402/http://library.aliyev-heritage.org/he/2169646.html ביוגרפיה של היידר אלייב]
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:נשיאי אזרבייג'ן
קטגוריה:יושבי ראש האספה הלאומית (אזרבייג'ן)
קטגוריה:אנשי ק.ג.ב.
קטגוריה:גיבורי העמל הסוציאליסטי
קטגוריה:מקבלי עיטור לנין
קטגוריה:מקבלי עיטור מהפכת אוקטובר
קטגוריה:מקבלי עיטור הכוכב האדום
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור אנדריי הקדוש
קטגוריה:פוליטיקאים סובייטים
קטגוריה:חברי הפוליטביורו של המפלגה הקומוניסטית של ברית המועצות
קטגוריה:אזרים שנולדו ב-1923
קטגוריה:נפטרים ב-2003
ג'ון טלבוט, הרוזן השני משרוסברי

ג'ון טלבוט, הרוזן השני משרוסברי ו-ווטרפורד, ברון פרניוול השביעי, ברון טלבוט השמיני (באנגלית: John Talbot, 2nd Earl of Shrewsbury, 2nd Earl of Waterford, 8th Baron Talbot; בערך 1413 – 10 ביולי 1460) היה אציל וחייל אנגלי, אביר מסדר הבירית. במלחמות השושנים נמנה עם תומכי בית לנקסטר.

==ביוגרפיה==
ג'ון נולד בשנת 1413, והיה בנם של ג'ון טלבוט, הרוזן הראשון משרוסברי, ושל אשתו הראשונה, מוד נוויל.

טלבוט מונה לאביר ב-19 במאי 1426 בלסטר על ידי המלך הצעיר הנרי השישי. הוא שירת כחייל בצרפת ב-1434 וב-1442. הוא היה סגנו של הלורד צ'נסלור של אירלנד, אדמונד, רוזן ראטלנד, אך בשל גילו הצעיר של האחרון שימש טלבוט שימש כלורד צ'נסלור בפועל עד למותו. עם מות אביו ביולי 1453, ירש טלבוט את תוארו, רוזן שרוסברי, ואת תפקידו כ-Lord High Steward of Ireland. הוא שימש כלורד האוצר בין השנים 1456 ל-1458, וב-1457 מונה לאביר מסדר הבירית.

טלבוט ואחיו הצעיר כריסטופר נהרגו בעת שלחמו לצדו של המלך בקרב נורת'האמפטון ב-10 ביולי 1460. הוא נקבר, לצד אמו, במנזר בוורקסופ.

==משפחתו==
שרוסברי נישא פעמיים. אשתו הראשונה הייתה קתרין, בתו ויורשתו של סר אדוארד בארנל, ולשניים לא היו ילדים. הוא נישא בשנית לאליזבת, בתו של ג'יימס באטלר, הרוזן הרביעי מאורמונד, ולשניים היו חמישה בנים ושתי בנות: אן (נולדה ב-1445 לערך) ג'ון (1448), ג'יימס (1450 לערך), גילברט (1452), כריסטופר (1454 לערך), ג'ורג' (1456 לערך) ומרגרט (1460 לערך).

==קישורים חיצוניים==

קטגוריה:רוזני שרוסברי
קטגוריה:מסדר הבירית: אבירים וגבירות
קטגוריה:מלחמות השושנים: אישים
קטגוריה:ילידי 1413
קטגוריה:נפטרים ב-1460
אוגר רובורובסקי

האוגר הרובורובסקי (שם מדעי: Phodopus roborovskii) הוא מין יונק ממשפחת האוגר, מאחד המינים המוכללים בתת-מין "אוגרים גמדיים".

אוגר רובורובסקי מגיע בלידתו לגודל 2.5 סנטימטר בלבד. כשהוא מגיע למלוא גודלו, הוא לא עולה על 7.5 סנטימטר. קל להבדיל בינו לבין אוגרים גמדיים אחרים משום שהגב שלו לבן ומשום שאין לו פס על הגב.

בניגוד למינים ידועים אחרים של אוגרים, האוגר הרובורובסקי חי בקבוצות ולא כחיה יחידנית.

תוחלת החיים של אוגרי רובורובסקי מגיעה עד לארבע שנים בשבי ושנתיים בטבע. בטבע אוגרי הרובורובסקי חיים באזור מדבר גובי, בערבה המונגולית באזורי הסמוכים לקזחסטן, ברפובליקת טובה שברוסיה ובצפון סין.

אוגרים רובורובסקים נוהגים לאכול בעיקר דגנים, ירקות, פירות, צמחים, אבל גם לאכול בשר חרקים בכמויות קטנות. אוגרים רובורובסקים נשארים בחורף מתחת לאדמה עם מלאי מזון שהכינו מראש.

==קישורים חיצוניים==

== הערות שוליים ==

קטגוריה:אוגריים
קטגוריה:סין: יונקים
קטגוריה:בעלי חיים שתוארו ב-1903
ישראל הראל

ישראל הראל (נולד בשנת 1938) הוא עיתונאי, פובליציסט, ופעיל ציבור ישראלי. מייסד מועצת יש"ע, כתב העת נקודה והמכון לאסטרטגיה ציונית. יוזם אמנת כנרת ואמנת גביזון-מדן.

==פעילות ציבורית==
ישראל הראל נולד ברומניה. בשנת 1948, בגיל עשר עלה עם משפחתו לישראל והשתכן בחיפה. עם גיוסו לצה"ל התנדב לצנחנים. במלחמת ששת הימים ביוני 1967 לחם בקרבות בירושלים והיה בין משחררי הכותל. במלחמת יום הכיפורים, באוקטובר 1973, לחם כאיש מילואים בחטיבה 55 שבפיקוד דני מט, אשר לחמה בגזרה המצרית והייתה הראשונה לצלוח את תעלת סואץ במסגרת מבצע אבירי לב.
הראל היה בין משתתפי סדר פסח תשכ"ח (1968) במלון פארק בחברון, האירוע המכונן של היישוב היהודי בחברון וקריית ארבע.

במשך שנים, הראל ביקש לקדם כתיבה ספרותית של יוצרים דתיים וביקר בחריפות את הרמה הספרותית הנמוכה, לשיטתו, של "מבוע". ב-1980 ייסד את כתב העת "נקודה" והיה עורכו במשך 15 שנה. באותה שנה היה ממייסדי מועצת יש"ע ושימש היו"ר הראשון שלה עד לשנת 1995. 
 
הראל פעיל למען הקשר והשותפות בין תושביה היהודים של מדינת ישראל. כחלק מתפישה זו היה שותף להקמת פורום לאחריות לאומית אשר פעל במסגרת מרכז יצחק רבין לחקר ישראל והיה אחראי בין השאר לניסוח אמנת כנרת (2001). היה שותף לאמנת גביזון-מדן שעסקה בהסדרת יחסי דתיים-חילונים במדינת ישראל.

מאמרי דעות של הראל מתפרסמים במדור הדעות של "הארץ". פרסם מאמרים בנושאים מגוונים ב"ניו יורק טיימס", ב"גארדיאן" ובעיתונים נוספים. במאמריו תקף בחריפות את "הקרן החדשה לישראל", וטען שהשם הראוי לה הוא "הקרן לישראל חדשה". הראל קורא כבר מספר שנים למתקפה יזומה של ישראל בשטחי לבנון ולכיבוש שטחים נרחבים ממנה על-מנת לסכל את האיום מצד חזבאללה. 

הראל משמש כיו"ר עמותת הצנחנים משחררי ירושלים, ואף כתב שני ספרים העוסקים בחטיבת הצנחנים במלחמת ששת הימים.

ב-2005 הקים יחד עם יואל גולובנסקי את "המכון לאסטרטגיה ציונית" ועמד בראשו עד לשנת 2012 עת הוחלף על ידי יועז הנדל.

באפריל 2015 זכה בפרס מוסקוביץ' לציונות.

ביוני 2019 קיבל תואר ד"ר לשם כבוד מאוניברסיטת בר-אילן.

מתגורר בעפרה. היה נשוי לשרה לבית וייספיש עד לפטירתה בשנת 2023, ונולדו להם ארבעה ילדים. בתו, ניצנית, הייתה נשואה לעיתונאי והארכאולוג שמעון ריקלין.

עמוס עוז תיאר את הראל בתיעוד ביקורו ביישוב עפרה, שפורסם בספרו פה ושם בארץ ישראל.

==ספריו==
* קרע בין הכיפות: חשבון נפש של דור הכיפות הסרוגות, הוצאת מודן, 1993.
* אבירי הלב: חטיבת הצנחנים בקרבות צליחת תעלת סואץ וכיבוש גדה המערבית, קרן חטיבת הצנחנים.
* שער האריות: הקרב על ירושלים בחווית לוחמי חטיבת הצנחנים, משרד הביטחון – ההוצאה לאור.

==קישורים חיצוניים==
* [https://web.archive.org/web/20131001190332/http://www.izs.org.il/heb/default.asp?father_id=166&catid=380&itemid=249 ישראל הראל] באתר המכון לאסטרטגיה ציונית
* 
* 
* 
מכתביו
* 

==הערות שוליים==

קטגוריה:פובליציסטים ישראלים
קטגוריה:פעילים פוליטיים ישראלים
קטגוריה:ישראלים ילידי רומניה
קטגוריה:עולים בשנות ה-1950
קטגוריה:עורכי עיתונים ישראלים
קטגוריה:עיתונאים ישראלים
קטגוריה:סגל הארץ
קטגוריה:ראשי מועצת יש"ע
קטגוריה:זוכי פרס מוסקוביץ' לציונות
קטגוריה:יושבי ראש ונשיאי עמותות
קטגוריה:עפרה: אישים
קטגוריה:בוגרי ישיבת כפר הרא"ה
קטגוריה:מקבלי תואר דוקטור לשם כבוד מאוניברסיטת בר-אילן
קטגוריה:ישראלים שנולדו ב-1938
הגבעה המזרחית

הגבעה המזרחית היא אחת משתי גבעות עליהן השתרעה ירושלים בתקופת בית שני, ועליה שכנו הר הבית, המילוא ועיר דוד. בעוד שלגבי הגבעה המערבית קיימת מחלוקת בין החוקרים אם הייתה כלולה בשטחה של ירושלים בתקופת בית ראשון הרי שלגבי הגבעה המזרחית אין כל ספק בכך. ממצאים שבידי החוקרים מראים כי הגבעה המזרחית יושבה בחלקה, כבר בתקופה הכלקוליתית. הגבעה המזרחית היא גבעה צרה ומוארכת, הממוקמת בין שני גיאיות, האחד, מזרחית לה הוא נחל קדרון, והשני ממערב גיא הטירופיאון. אורכה של הגבעה הוא כ-350 מטר, ורוחבה כ-105 מטר, כך ששטחה כולל המדרונות התלולים שמשני עבריה הוא כ-50 דונם.

בתחתית הגבעה המזרחית, נובע מעיין הגיחון, שהוא מקור מים רב שנתי, היחיד הזמין באזור, וכפי הנראה קרבתו היא הסיבה להקמתה של העיר על גבעה זאת.

בימי בית ראשון ובית שני, הייתה הגבעה המזרחית החשובה והמרכזית מבין השתיים, ואכן דוד המלך קבע בה את מושבו, ושלמה בנה עליה את בית המקדש.

== הערות שוליים ==

קטגוריה:ארכאולוגיה מקראית
קטגוריה:אתרים ארכאולוגיים יהודיים בארץ ישראל
קטגוריה:אתרי המקרא
קטגוריה:ירושלים: עתיקות
קטגוריה:עיר דוד
קטגוריה:ירושלים: גאוגרפיה
אהרונסון

אהרונסון או אהרנסון (בכתיב לועזי: Aaronson, Aaronsohn, Aronson) הוא שם משפחה שפירושו "בן אהרן".

קטגוריה:שמות משפחה אשכנזיים
קטגוריה:שמות משפחה שמבוססים על השם אהרן
פרננדו דה לה רואה

פרננדו דה לה רואה (בספרדית: Fernando de la Rúa; 15 בספטמבר 1937 – 9 ביולי 2019) היה עורך דין ופוליטיקאי ארגנטינאי, שכיהן כראש הממשלה של מחוז בואנוס איירס וכנשיא ארגנטינה בין 10 בדצמבר 1999 ל-21 בדצמבר 2001.

דה לה רואה נבחר ב-1999 לנשיאות ארגנטינה עם סיום כהונתו של קרלוס מנם. היה נציג המפלגה השמאלנית-מרכזית "אליאנס". דה לה רואה התפטר ב-2001, לאחר שנתיים בתפקיד, בעקבות המשבר הכלכלי הכבד שפקד את המדינה.

במשך השנים דה לה רואה נרדף על ידי חיובים ותביעות רבות, והואשם ברצח של השופט קלאודיו בונאדיו במרץ 2007, בפסק הדין שבוטל כעבור שנה.

==ביוגרפיה==

פרננדו נולד לאלאונורה ברונו ואנטוניו דה לה רואה בעיר קורדובה, ולמד בגימנסיה הצבאית המקומית לפני הכניסה לאוניברסיטה הלאומית של קורדובה, שממנה השיג את התואר שלו במשפטים. הוא בנו של שופט ותומך ותיק באיחוד האזרחי הרדיקלי (UCR), דה לה רואה היה מעורב בפוליטיקה כבר מגיל צעיר, ולשירות הציבורי נכנס בשנת 1963 כיועץ לשר לענייני הפנים של הנשיא ארטורו איליה. הוא התחתן עם אגנס פרטינה בשנת 1970, ונולדו לו שלושה ילדים, ביניהם אנטוניו דה לה רואה, יזם שהיה מאורס לכוכבת הפופ המפורסמת שאקירה.

דה לה רואה הופיע לראשונה בזירה הפוליטית הלאומית בשנת 1973, כשנבחר לסנאט הארגנטיני, בתור המייצג של העיר בואנוס איירס. כמה חודשים לאחר מכן הוא רץ למשרת סגן הנשיא כשותף לפעיל ה-UCR הוותיק - הפוליטיקאי ריקרדו בלבין, בבחירות בחודש ספטמבר של אותה השנה. הם הובסו על ידי המנהיג חואן פרון ברוב מוחץ. ריצתו לסגן הנשיא בגיל 36 (גיל צעיר יחסית), זיכו אותו בכינוי גנאי של אחד שעדיין עם מוצץ או בובה ביד.

הוא למד משפט פלילי באוניברסיטה של בואנוס איירס לאחר שהושעה מהקונגרס בהפיכה הארגנטינאית של 1976, וכתב ארבעה ספרים על התאוריה המשפטית. מוקדם יותר למרות התמיכה שהעניק לו ריקרדו בלבין, דה לה רואה הובס על ידי ראול אלפונסין בבחירות על המועמדות לנשיאות UCR בשנת 1983.

פרננדו נבחר לבית התחתון על ידי בוחריו בעיר בואנוס איירס בשנת 1991, והוחזר שוב לסנאט בבחירות מיוחדות ב-1992, מה שהביא אותו לכותרות העיתונים. הוא הפך לראש העיר הראשון שנבחר בבחירות בעיר בואנוס איירס ב-30 ביוני 1996.

עקב טיפולו המסור בהעלמות מס הרכוש הכרוניות בעירו, דה לה רואה זכה למוניטין של בן אדם יעיל בעירו, ולכן פיטוריו של הנשיא קרלוס מנם באותה התקופה סייעה לו בריצתו לנשיאות ארגנטינה שבה גם זכה בבחירות שהתקיימו ב-24 באוקטובר 1999, שבהן הביס בלי בעיות את מועמד מפלגת השלטון, הנגיד אדוארדו דודאל. פרננדו דה לה רואה התמנה לנשיא ארגנטינה ב-10 בדצמבר 1999.

בשנת 2000, פרננדו פרסם התנצלות ממלכתית רשמית על תפקידה של ארגנטינה בסיוע לבריחתם של פליטים נאצים.

פרננדו נפטר בבואנוס איירס ב-9 ביולי 2019. הותיר אחריו אישה - אגנס פרטינה, ושלושה ילדים - אגוסטינה, אנטוניו ופרננדו.

==תארים==
===הצטיינות חוץ===
* גרנד צלב של מסדר הצלב הלבן הזוגי (2001)

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:נשיאי ארגנטינה
קטגוריה:חברי הקונגרס הלאומי הארגנטינאי
קטגוריה:בוגרי האוניברסיטה הלאומית של קורדובה
קטגוריה:ארגנטינאים שנולדו ב-1937
קטגוריה:ארגנטינאים שנפטרו ב-2019
סגולה (מגזין)

סגולה הוא ירחון ישראלי להיסטוריה ציבורית, היוצא לאור החל מאפריל 2010. הירחון עוסק בהיסטוריה של עם ישראל ובהיסטוריה כללית, מתוך תפיסה שלעם ישראל חלק חשוב בהיסטוריה העולמית ובתהליכים ההיסטוריים המובילים את האנושות. המגזין יוצא לאור מדי חודש. מהדורה מקבילה בשפה האנגלית יוצאת לאור אחת לחודשיים. 

המגזין היה חלק מקבוצת "תכלת תקשורת" עד ראשית 2019, ומאז הוא עיתון עצמאי.

== תוכן המגזין ==
המגזין, בהיקף של כ-80 עמודי כרומו, כולל כארבע כתבות גדולות, המתמקדות בתופעות חברתיות, באירועים היסטוריים או בדמויות עבר. הכתבות העוסקות בדמויות עבר ממשיכות את סדרת "דיוקן עם", שעשרים פרקיה הראשונים פורסמו בעיתון "מקור ראשון". 

במגזין מתפרסמים מדורים קבועים: 
*"בימים ההם" – אירועים היסטוריים שהתרחשו באותו חודש
*"קצרים" – חדשות בחקר ההיסטוריה והארכאולוגיה 
*"ההיסטוריה חוזרת" – התבוננות על אירועים אקטואליים מתוך פרספקטיבה היסטורית 
*"ראו אור" – פירוט חודשי של ספרים שיצאו לאחרונה
*"ביקורת ספרים" – סקירה מעמיקה יותר של חיבור אחד – ספר עיון או פרוזה – בנושא היסטורי
*"הצד השלישי של המטבע" – הסיפורים ההיסטוריים הגלומים במטבעות יהודיים עתיקים ומטבעות בני זמננו
*"מנבכי הארכיון" – על מסמכים מהארכיון המרכזי לתולדות העם היהודי
*"מסע בזמן" – הצעה למסלולי טיולים בארץ ישראל ההיסטורית
*"בזמן אמת" – ראיונות עם אנשים שעושים היסטוריה
*"עוד חוזר הניגון" – סיפור הרקע שמאחורי שירים עבריים
*"אמנות ההיסטוריה" – על אמנים ואמנות בהקשר יהודי-היסטורי
*"תשבצים וחידות" – באוריינטציה היסטורית
בנוסף מתפרסמת ביקורת מחזות, סרטים ותערוכות הקשורות להיסטוריה יהודית.

== בעלי תפקידים==
המו"ל הוא שלמה בן-צבי. 

את המהדורה העברית ערך יואב שורק, אחריו שימש כעורך ד"ר איתמר ברנר וכיום העורך הוא ד"ר עמית עסיס. 

את המהדורה האנגלית עורכת שרה ג'ו בן-צבי, אשת המו"ל.

בין הכותבים: תמר הירדני, ד"ר ניר מן, הרב יעקב מדן, ראובן גפני, ד"ר חגי משגב, ד"ר ימימה חובב, חיותה דויטש ותהילה ביגמן. 

בין המאיירים: מנחם הלברשטט, מושיק גולסט, נחמיה בעז, שי צ'רקה, מישל קישקה, ונעם נדב.

== קישורים חיצוניים ==
* 
* חיליק ברקוביץ, [http://www.srugim.co.il/2504-%d7%94%d7%9e%d7%92%d7%96%d7%99%d7%9f-%d7%94%d7%97%d7%93%d7%a9-%d7%a9%d7%99%d7%97%d7%9c%d7%99%d7%a3-%d7%90%d7%aa-%d7%a2%d7%99%d7%aa%d7%95%d7%9f-%d7%a0%d7%a7%d7%95%d7%93%d7%94-%d7%a1%d7%92%d7%95?di=1 המגזין החדש שיחליף את עיתון 'נקודה': "סגולה"], 26 באפריל 2010, באתר "סרוגים"
* 

קטגוריה:ישראל: כתבי עת להיסטוריה
קטגוריה:קבוצת הירש מדיה
עקומת בודה

עקומת בודה: עקומת ההגבר (למעלה) ועקומת הפאזה (למטה).
עקומת בּוֹדֶה היא דרך להצגת פונקציית תמסורת כפונקציה של התדירות, כאשר התדירות מוצגת בציר האופקי בסולם לוגריתמי. לרוב, פונקציית התמסורת היא פונקציה מרוכבת ולכן הצגתה מורכבת משתי עקומות: עקומת הגבר ועקומת מופע (או פאזה), שיחד מרכיבות את תגובת התדר של המערכת. עקומת בודה קרויה על שם המהנדס האמריקאי הנדריק וייד בודה שהגה שיטה פשוטה אך מדויקת זו לציור גרפים של הגבר והסטת מופע, כשעבד במעבדות בל בשנות ה-30.

עקום ההגבר הוא גרף של הגבר עוצמת המתח בדציבלים – לוגריתם הערך המוחלט של פונקציית התמסורת מוכפל ב-20 כפונקציה של התדר בסולם לוגריתמי. ניתן לתאר את הגרף גם כריבוע היחס בין משרעת מוצא המערכת לבין משרעת הכניסה בדציבלים כתלות בתדירות בסולם לוגריתמי:
:<math>\left|H\left(j \omega \right)\right|= 20\log_{10}{\left|H\left(j \omega \right)\right|}\ [dB]=10\log_{10}{\left|\frac{y\left(t\right)}{x\left(t\right)}\right|^2} \ [dB]</math>

עקום המופע הוא הפרש המופע בין המוצא לכניסה כתלות בתדירות (גם כן בסולם לוגריתמי) והוא לרוב מופיע תחת עקום ההגבר באותו קנה מידה.

עקומת בודה משמשת לתיאור תגובת התדר של מסננים ושל מערכות משוב. מאחר שההגבר מוצג בדציבלים, מחוקי הלוגריתמים נובע שהן עקום ההגבר והן עקום המופע ליניאריים למקוטעין, והשינויים בשיפוע העקומות מתרחשים סביב הקטבים והאפסים של פונקציית התמסורת. תדרים אלה נקראים תדרי ברך, תדרי קיטעון או תדרי סינון. עקומת בודה אסימפטוטית היא עקומה המשורטטת כליניארית למקוטעין. עקומה המייצגת את תגובת התדר המדויקת נקראת עקומת בודה מתוקנת.

==שרטוט עקומת בודה==
ניתן לכתוב את פונקציית התמסורת של רוב המערכות הליניאריות בצורה:
:<math> H(s) = A \prod \frac{(s + x_n)^{a_n}}{(s + y_n)^{b_n}} </math>
כאשר <math>s = j \omega</math> הוא המשתנה של התמרת לפלס (<math>\omega</math> היא התדירות הזוויתית), <math>x_n</math> ו-<math>y_n</math> הם קבועים המייצגים את האפסים והקטבים בהתאמה, <math>a_n</math> ו-<math>b_n</math> הם מספרים טבעיים ו-<math>A</math> הוא קבוע.

הפעלת לוגריתם על שני אגפי המשוואה נותנת סכום של הקטבים והאפסים:
:<math> \log(H(s)) = \log(A) + \sum a_n \log(s + x_n) - \sum b_n \log(s + y_n) </math>

עקומת ההגבר האסימפטוטית היא כזו שבכל אפס (<math>\omega = x_n</math>) ישנה עלייה בשיפוע של <math>20 a_n</math> דציבל לדקאדה, ובכל קוטב (<math>\omega = y_n</math>) ישנה ירידה בשיפוע של <math>20 b_n</math> דציבל לדקאדה. ההגבהה של הגרף תלויה ב-<math>A</math> וניתן לחשב אותה על ידי הצבת <math>\omega =0</math> ב-<math>|{H(j \omega)}|</math>.

עקומת ההגבר המתוקנת עוברת <math>3 a_n \mathrm{dB}</math> מעל העקומה האסימפטוטית בכל אפס ו-<math>3 b_n \mathrm{dB}</math> מתחת לעקומה האסימפטוטית בכל קוטב.

עקומת המופע מתחילה מהזווית של A בהצגה קוטבית בהמישור המרוכב. אם <math>A</math> ממשי וחיובי העקומה המופע מתחילה ב-0 מעלות ואם הוא שלילי היא מתחילה מ-180 מעלות. בכל אפס יציב (<math>\omega = x_n, Re(x_n) <0</math>) בעקומת המופע האסימפטוטית ישנה עלייה בשיפוע של <math>45 a_n</math> מעלות לדקאדה, ובכל קוטב (<math>\omega = y_n, Re(y_n)<0</math>) ישנה ירידה בשיפוע של <math>45 b_n</math> מעלות לדקאדה. עבור קטבים ואפסים בלתי יציבים, השינוי הוא הפוך. השינוי בשיפוע מתחיל דקאדה אחת לפני הקוטב או האפס ומסתיים דקאדה אחת אחריו, כך שכל שינוי הוא של 90 מעלות.

==ראו גם==
* עקום נייקוויסט

קטגוריה:אלקטרוניקה
קטגוריה:מערכות בקרה
אזור ניאגרה

אזור ניאגרה (באנגלית: Regional Municipality of Niagara; מוכר בלשון הדיבור בשם Niagara Region) שבדרום אונטריו בקנדה משתרע על שטח של 1,854 קמ"ר בין ימת אונטריו בצפון לבין ימת אירי בדרום. באזור מתגוררים כחצי מיליון איש, והוא מרכז תיירותי וחקלאי חשוב. אזור זה נחשב "ארץ היין" של קנדה, ומרוכזים בו מטעי גפנים רבים מהם מייצרים יינות לכל העולם. בצפון האזור משתרעת רצועה צרה של הרי הניאגרה. 

==יישובים ואתרים מרכזיים==

*מפלי ניאגרה – המפלים האדירים מושכים מיליוני תיירים מדי שנה. סמוך למפלים הוקמה עיר בשם דומה הכוללת בתי מלון רבים, מוזיאונים ואתרי בילוי לכל המשפחה.
*ניאגרה און דה לייק – עיירה המשמרת את אופייה ההיסטורי.
*סנט קתרינס () – העיר הגדולה באזור. מתגוררים בה 131,989 אלף איש (2006).
* נהר ניאגרה – הנהר הארוך משמש כגבולו המזרחי של האזור ומפריד בין קנדה לבין ארצות הברית.
* תעלת וולנד – תעלת אוניות בין ימת אונטריו וימת אירי שנחפרה כדי לעקוף את מפלי ניאגרה.

== קישורים חיצוניים ==

* 
* [http://www.niagararegion.ca/exploring/pdf/regional-niagara.pdf מפה מפורטת של האזור]
סנט קתרינס, העיר המרכזית באזור ניאגרה
[[מפלי ניאגרה. מבט מהנהר]]

*
ניאגרה
רומאן רוקי

רומאן רוקי (בצרפתית: Romain Rocchi; נולד ב-2 באוקטובר 1981) הוא כדורגלן עבר צרפתי ששיחק בעמדת הקשר האחורי.

==קריירה==
רוקי גדל באקדמיה של קאן הצרפתית, ובתחילת שנות ה-2000 הוקפץ לסגל הבוגרים. בעונת 2002 נמכר רוקי לפריז סן-ז'רמן, שם שיחק שנתיים בליגת העל הצרפתית תחת הדרכתו של המאמן לואיס פרננדז. בשנת 2004 הושאל לקבוצת בסטיה, במדיה כבש שער אחד ב-24 הופעות, אך בתום העונה ירדה הקבוצה לליגה השנייה. לאחר מכן חתם רוקי באז'אקסיו, וגם עמה ירד לליגת המשנה, אך נשאר בקבוצה ושיחק במדיה שנתיים נוספות בליגת המשנה. בשנת 2008 חתם בקבוצת מץ מאותה הליגה.

לאחר שנכשלה קבוצתו האחרונה בהעפלה לליגה הראשונה עזב רוקי את צרפת לראשונה בקריירה, ובקיץ 2010 הגיע לישראל וחתם בקבוצת הפועל תל אביב בהמלצתו של מאמנו לשעבר ומאמן נבחרת ישראל, לואיס פרננדז. רוקי הובא לקבוצה שזכתה בדאבל בעונה הקודמת ולקראת ההשתתפות בליגת האלופות בעונת 2010/2011 חיפשה מחליף לביברס נאתכו שעזב. רוקי התברר כשחקן הגנתי יותר מנאתכו ולא הצליח למלא את מקומו. הוא העפיל עם הקבוצה לשלב הבתים של ליגת האלופות, אך בליגה שותף בשלושה משחקים בלבד בעונת 2010/2011, ולאחר כחצי עונה שוחרר מהמועדון.

רוקי חזר לצרפת בינואר 2011 וחתם בקבוצת ארל. בתום העונה ירד עם הקבוצה לליגה השנייה בצרפת, ובליגה זו שיחק שנתיים במדי הקבוצה. בקיץ 2013 חזר למץ. בעונת שותף ב-33 משחקים והיה שותף להעפלתה של הקבוצה בחזרה לליגה הבכירה בצרפת, אך בעונה שלאחר מכן שותף בשלושה משחקים בלבד בליגה הבכירה, וביוני 2015 שוחרר מהמועדון ופרש ממשחק פעיל.

==קישורים חיצוניים==

* רועי גלדסטון, [http://one.co.il/Article/161241.html רומאן רוקי: אני נותן הכל על המגרש, זה האופי שלי], באתר ONE, 3 ביולי 2010
* 

==הערות שוליים==

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני קאן
קטגוריה:כדורגלני פריז סן-ז'רמן
קטגוריה:כדורגלני בסטיה
קטגוריה:כדורגלני אז'אקסיו
קטגוריה:כדורגלני מץ
קטגוריה:כדורגלני הפועל תל אביב
קטגוריה:כדורגלני ארל אביניון
קטגוריה:כדורגלנים זרים בישראל
קטגוריה:ספורטאים צרפתים בישראל
קטגוריה:צרפתים שנולדו ב-1981
שניאור שפושניק

שניאור שפושניק
שניאור שפושניק (1896 – 12 בדצמבר 1919) היה מהרוגי מאורעות תל חי.

==ביוגרפיה==
שניאור נולד בחודרוקוב אוקראינה. בשנת 1901 עלה עם משפחתו לארץ ישראל והתיישבו בפתח תקווה. באחד ממכתביו לאחיו, יהושע, כתב: "נקרב אנו את הקץ, במעשינו הפעוטים, ברוחנו הכביר, כי בני בר כוכבא ורבי עקיבא אנו". הוא התנדב לבוא לתל חי באלול תרע"ט ספטמבר 1919.

בעקבות התמורות בארץ ישראל במלחמת העולם הראשונה וספיחיה, התערער המצב במושבות הגליל העליון. הבדואים התמרדו כנגד הכוחות הצרפתים, ואף תקפו וגירשו את תושבי הכפרים הנוצרים באזור. כך למשל, הותקף באכזריות הכפר אבל אל-קמח (אבל בית מעכה הכנענית כשמה במקרא), בכ' בכסלו תר"ף 12 בדצמבר 1919, ותושביו נרצחו ונבזזו.

בערבו של אותו יום, לאחר שיצאו מאבל, בשעה 19:30, תקפו הבדואים את חצר תל חי באש עשרות רובים עזה. "המתנפלים הקיפו את החצר מכל ארבע פִנותיה וירו בלי חשׂוֹך [כך] כדורים". חברי הקבוצה כיבו את האורות בבנינים והשיבו אש, אשר גרמה לנסיגת התוקפים. חבר הקבוצה שניאור שפושניק שנמצא עם תחילת היריות מחוץ לחצר נהרג. הוא היה החלל הראשון שנהרג על הגנת תל חי. נקבר בבית הקברות האזרחי בתל חי.

העיר קריית שמונה נקראת על שמו, יחד עם שבעת חבריו שנהרגו על הגנת תל חי.

==לקריאה נוספת==
* בן-יוכבד (פנחס שניאורסון), בגבול הצפון, קונטרס, כ', י"ח טבת תר"ף, עמ' 4.
* ש. ג., 'הח' שפושניק', קונטרס, י"ט, ח' טבת תר"ף, עמ' 20- 21.
* בן-ציון דינור (עורך), ספר תולדות ההגנה, א, ב, הוצאת מערכות, תל אביב תשכ"ה, עמ' 566, 569, 583- 585.
* [https://web.archive.org/web/20140201164831/http://www.izkor.mod.gov.il/HalalKorot.aspx?id=506600 שפושניק, שניאור] באתר יזכור

==הערות שוליים==

קטגוריה:אנשי העלייה השנייה
קטגוריה:חללי תל חי
קטגוריה:ארץ-ישראלים שנולדו ב-1896
קטגוריה:ארץ-ישראלים שנפטרו ב-1919
יעקב טוקר

יעקב (ג'ייק) טוקר (תרנ"ז, 1896 – י"א באדר תר"פ, 1 במרץ 1920) היה מהרוגי מאורעות תל חי.

טוקר נולד בעיירה היהודית גוניונדז הסמוכה לביאליסטוק שבפולין (אז במערב תחום המושב היהודי של האימפריה הרוסית). התחנך בחדר, ועקב מחלת אביו כבר מגיל צעיר נשא בעול המשפחה, סייע לאמו בחלוקת חלב ולמד את מלאכת הטוויה. בהיותו בן 15 נפטר אביו. לקראת גיוסו לצבא הפליג לאחיו הבכור בארצות הברית, ושם התנדב באפריל 1918, בעת מלחמת העולם הראשונה, לגדוד העברי, ובשורותיו הגיע לארץ ישראל. 

עם תחילת מאורעות תר"פ יצא יחד עם חבריו לגדוד זאב וולף שרף ויצחק קנב לסייע ליישובי הגליל העליון. ביום י"א באדר תר"פ נכנסו ערבים לחצר תל חי בטענה כי הם מחפשים חילים צרפתים. במהלך חילופי היריות נפגע ונהרג, אך לא לפני שירה והרג את אחד מראשי התוקפים.

==קישורים חיצוניים==
* באתר "יזכור" של משרד הביטחון

קטגוריה:לוחמי הגדודים העבריים
קטגוריה:אנשי העלייה השלישית
קטגוריה:חללי תל חי
קטגוריה:ארץ-ישראלים שנולדו ב-1896
קטגוריה:נפטרים ב-1920
אאוסטרל ליניאס אאריאס

אָאוּסְטְרָל לִינֵיאָס אָאֵרֵיאָס (בספרדית: Austral Líneas Aéreas) היא חברת תעופה ארגנטינאית המהווה חלק מקבוצת אארולינאס ארחנטינס. החברה מפעילה טיסות סדירות ליעדים בארגנטינה בלבד. בסיסה המרכזי נמצא בנמל התעופה אארופארקה חורחה ניוברי שבבואנוס איירס. 

החברה נוסדה בשנת 1971 על ידי מיזוג של שתי חברות תעופה. בשנת 1980 היא הולאמה על ידי ממשלת ארגנטינה לאחר שנקלעה לקשיים כלכליים. בשנים לאחר מכן נעשו מספר ניסיונות להפריטה, שכן הממשלה החזיקה גם בחברת התעופה הלאומית אארולינאס ארחנטינס, אך הם עלו בתוהו, בשנת 1987 נרכשה החברה לבסוף על ידי חברת החזקות. 

בשנת 2008 רכשה הממשלה בשנית את מניותיה של החברה וזו הפכה לחברת בת של אארולינאס ארחנטינס. כיום מבצעת החברה רשת של טיסות פנים ומעט טיסות בינלאומיות ליעדים קרובים.

==צי המטוסים==
צי המטוסים של החברה נכון לדצמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:white;background:#2e5cb8;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="3" class="unsortable" | נוסעים
! rowspan="2" style="width:190px;" | הערות
|- style="color:white;background:#2e5cb8;"
! style="width:40px;" | <abbr title="מחלקת עסקים">C</abbr>
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|אמבראר E-190
|26
|0
|8
|88
|96
|
|-
!סה"כ
!26
!0
|colspan=4|
|}

== תקריות ותאונות ==
* ב-12 ביוני 1988 התרסקה טיסת אאוסטרל AU046, כ-2,000 מטר צפונית-מזרחית לנמל התעופה של פוסדס, שבפרובינציית מיסיונס, ארגנטינה.
* ב-10 באוקטובר 1997 התרסקה טיסת אאוסטרל AU2553 מעל העיר פריי בנטוס במהלך טיסה מפוסדס לבואנוס איירס.

== קישורים חיצוניים ==

* 
* [https://web.archive.org/web/20181118210607/https://aerolineas.com/ אתר אארולינאס ארחנטינס]

==הערות שוליים==

קטגוריה:חברות תעופה ארגנטינאיות
תעלת ולנד

מפת התעלה
מראה תא שיט מס' 3 בתעלה
תעלת ולנד (באנגלית: Welland Canal) היא תעלה באזור ניאגרה בדרומה של קנדה המחברת בין ימת אונטריו בצפון לבין ימת אירי בדרום. התעלה נחפרה במטרה לעקוף את מפלי ניאגרה ולאפשר תנועת אוניות בין שני האגמים הגדולים<ref name=":0"></ref>.

==מאפייני התעלה==
אורכה של התעלה 44.4 ק"מ (27.6 מייל) מ[https://he2.wiki/wiki/Port_Colborne פורט קולבורן] (על אגם אירי) לפורט וולר (על אגם אונטריו) ויש לה עומק מינימלי של 9 מטרים (30 רגל)<ref></ref>.

ימת אירי גבוהה ב-99 מטר מימת אונטריו. כדי להתגבר על הפרשי הגובה הוקמו בתעלה שמונה תאי שיט בנקודות שונות לאורכה. כל תא שיט רוחבו 24.4 מטר ואורכו 233.5 מטר. תא שיט מספר שלוש נמצא בתוככי העיר סנט קתרינס וכולל מרכז מבקרים המושך אליו תיירים רבים הבאים לצפות באוניות<ref name=":0" />.

כ-3,000 אוניות עוברות בתעלה מדי שנה. רבות מהן משרתות את הנמלים של וינדזור בדרום אונטריו, דטרויט, וקליבלנד בארצות הברית ומעבירות סחורות לנמל מונטריאול ומשם דרך נהר סנט לורנס לאוקיינוס האטלנטי ולרחבי העולם. המטענים הנפוצים ביותר הם תבואה, עפרות ברזל, מלח פחם, אבן, ברזל ופלדה. 3,272 ספינות ניווטו בתעלת וולנד ב-2014. הספינות נשאו יותר מ-31,750,000 טונות של מטען ב-2014<ref></ref>.

==היסטוריה==
התעלה נבנתה בשלבים. בשנת 1824 החלו העבודות על התעלה והיא נחנכה בשנת 1829. מסלול התעלה היה קצר מזה הנוכחי והיא השתלבה בנהר הניאגרה ולא הגיעה עד ימת אירי. באופן הדרגתי הוארך מסלול התעלה והורחבו תאי השיט בו במהלך המאה ה-19 ותחילת המאה ה-20. התעלה הנוכחית הושלמה בשנת 1932. בשנות ה-50 של המאה העשרים הורחבה התעלה במסגרת העבודות על נתיב המים סנט לורנס.

==קישורים חיצוניים==

* 
* [https://web.archive.org/web/20100825052142/http://www.tourismniagara.com/welland_canal.html וידאו: מסע לאורכה של תעלת ולנד]
* [https://www.stcatharines.ca/en/arts-culture-and-events/st-catharines-museum-and-welland-canals-centre.aspx מרכז המבקרים של התעלה]
* 
* [https://wheniwentout.blogspot.com/2007/11/walland-canal-canada.html The Walland Canal - Canada]

== הערות שוליים ==

קטגוריה:אונטריו: תחבורה
קטגוריה:קנדה: תעלות
קטגוריה:אזור ניאגרה
תעלת ולנד
יחיאל יהושע רבינוביץ

רבי יחיאל יהושע מביאלא (משמאל) עם האדמו"ר מאוז'רוב מחבר הספרים "אש דת" ו"באר משה"{{תמונה להחלפה}}
רבי יחיאל יהושע רבינוביץ (ה' בטבת תרס"א - כ"א בשבט תשמ"ב, 1900–1982, מכונה "החלקת יהושע" על שם ספרו) היה האדמו"ר מביאלא וחבר מועצת גדולי התורה של אגודת ישראל.

==תולדותיו==
נולד לרבי ירחמיאל צבי, ששימש לימים כאדמו"ר מביאלא (במקביל לאחיו ששימשו כאדמו"רים במקומות אחרים) בעיר שדליץ שבפולין. בהיותו בן חמש נפטר אביו והוא גדל בבית אבי אמו, האדמו"ר אריה לייבוש (השני) מאוז'רוב. לאחר שנפטר הסב בשנת תרע"ד עבר להתחנך אצל דודו רבי אברהם יהושע השיל רבינוביץ, האדמו"ר מביאלא בלובלין. כמו כן נסע לרבי אברהם מרדכי אלתר האדמו"ר מגור.

נישא לרבנית חנה פעשא, בתו של אליעזר ברנהולץ, מחסידי ביאלא בעיר ולודבה. בשנת תרפ"ד בגיל עשרים ושלוש שב לעיר שדליץ על מנת למלא את מקום אביו בהנהגת חסידות ביאלא. עם התגברות העלייה לארץ ישראל בשנות העלייה החמישית עודד חסידים ששאלוהו אם לעלות לארץ ישראל לעשות זאת.

בליל שמחת תורה בשנת ה'ת"ש, בעקבות כניסת הנאצים לשדליץ במסגרת פלישתם לפולין ב-1939, נמלט עם בני משפחתו לשטחי פולין שכבשה ברית המועצות במסגרת הסכם ריבנטרופ–מולוטוב. הסובייטים שלחוהו לסיביר. בשנת תש"ב עלו שלושה מבניו ארצה במסגרת עליית ילדי טהראן. בל"ג בעומר ה'תש"ז הגיע לישראל והתאחד עם בני משפחתו. השתקע והקים את בית מדרשו בתל אביב-יפו.

בשנת תשט"ז העתיק את מקום מגוריו לירושלים שבה הקים את בית מדרשו.

בתחילת שנות ה-60 החל לכהן כחבר במועצת גדולי התורה, אך מיעט להשתתף בישיבותיה. כששאלוהו על כך אמר: "מקובלת עלי דעתו של הרבי מגור כי יש לו סייעתא דשמיא".

נפטר בביתו בכ"א בשבט תשמ"ב (1982) ונטמן בהר הזיתים.

כתביו יצאו לאור בסדרת הספרים "חלקת יהושע", על התורה בחמישה כרכים. ספרו "סדר היום" נדפס בחייו. כמו כן כונסו ההקדמות שכתב לספרי חסידות ביאלא ונדפסו בספר "חלקת יהושע".

סידורי התפילה של החסידות מעוטרים בדברי תורתו ונקראים על שמו: "סדור תפילה חלקת יהושע", "מחזור חלקת יהושע" ו"תהילים חלקת יהושע".

לאחר פטירתו נערכו בחירות בחסידות על מנת להכריע מי יהיה יורשו. בבחירות שנערכו בתוך השבעה נבחר בנו הצעיר רבי בן ציון רבינוביץ לאדמו"ר. לאחר מספר חודשים הכתירו חלק מהחסידים את בנו רבי דוד מתתיהו רבינוביץ ובמקביל החלו יתר הבנים לכהן כאדמו"רים.

== ילדיו ==
* בנו הרב ירחמיאל צבי יהודה רבינוביץ, האדמו"ר מביאלא פשיסחא. בנו הוא הרב שמחה בן ציון אייזיק רבינוביץ בעל הפסקי תשובות
* בנו הרב יעקב יצחק רבינוביץ, האדמו"ר מביאלא רמת אהרן
* בנו הרב דוד מתתיהו רבינוביץ, האדמו"ר מביאלא בני ברק
* בנו הרב בן ציון רבינוביץ, האדמו"ר מביאלא.
* בתו הבכורה מרת גיטל, הייתה נשואה לחיים גוטהלף

== תלמידיו ==
* רבי עקיבא יוסף רבינוביץ, האדמו"ר מפוריסוב
* רבי ישראל חיים וייס, האדמו"ר מספינקא בבני ברק (חתן בנו הרב ירחמיאל צבי יהודה רבינוביץ מביאלא פשיסחא)

==לקריאה נוספת==
*יוסף יצחק דייטש, הרבי הקדוש מביאלא, ירושלים תשנ"ז-תשנ"ט.

== קישורים חיצוניים ==
* [https://web.archive.org/web/20131101214559/http://www.zadikim.org/index.asp?catID=25491&siteLang=3 רבי יחיאל יהושע רבינוביץ] באתר אגודת אהלי צדיקים
* 
* 

==הערות שוליים==

קטגוריה:אדמו"רי ביאלא
קטגוריה:שדליץ: רבנים
קטגוריה:אדמו"רים ישראלים
קטגוריה:חברי מועצת גדולי התורה של אגודת ישראל
קטגוריה:יהודים הקבורים בהר הזיתים: חלקות החסידים
קטגוריה:ישראלים שנולדו ב-1900
קטגוריה:ישראלים שנפטרו ב-1982
פסקי תשובות

פסקי תשובות היא סדרת ספרי הלכה, האוספים פסקים מעשיים מספרי פוסקים וספרי שו"ת בעיקר מפוסקי זמנינו. הסדרה נכתבה על ידי הרב שמחה בן ציון אייזיק רבינוביץ.

== על הספרים ==
הסדרה מונה שבעה כרכים, ומוסדרת לפי הספר משנה ברורה של רבי ישראל מאיר הכהן, על חלק אורח חיים של השולחן ערוך, כשעל כל חלק יצא כרך אחד, מלבד חלק השלישי העוסק בהלכות שבת שכולל שני חלקים האחד מסימן רמ"ב עד סימן ש' והשני מסימן ש"א עד סימן שד"מ.

מלבד ה"משנה ברורה", המחבר מברר גם את דעתם של פוסקים נוספים, כמו בעל התניא. כחסיד, נוטה המחבר למנהגי החסידות והוא מביא למנהגים אלה מקורות בספרות ההלכה, החסידות או הקבלה. הסדרה עוסקת גם בעמדת ההלכה בשאלות טכנולוגיות שנתחדשו בעשרות השנים האחרונות.

הסדרה קיבלה הסכמות מהרבנים נסים קרליץ, שמואל הלוי ואזנר, יצחק טוביה וייס, והאדמו"ר מביאלה - דוד המחבר. ובין היתר קיבל המחבר ברכות רבות מהרב עובדיה יוסף שאף היה לומד הרבה בספר זה וכותב אותו בספריו.

== על המחבר ==
מחבר הספרים הוא הרב שמחה בן ציון אייזיק רבינוביץ' (י"ב חשון ה'תשכ"ג, נובמבר 1962), יליד לוגאנו שבשווייץ, עלה לארץ בגיל שנה. הוא בנו של רבי ירחמיאל צבי יהודה רבינוביץ (האדמו"ר מביאלא-פשיסחא) וגולדה (לבית גליצקי), נכדו של רבי יחיאל יהושע רבינוביץ, האדמו"ר מביאלא, וחתנו של ח"כ לשעבר שמואל הלפרט. למד בבחרותו בישיבת גור, וכן למד אצל רבי משה הלברשטאם. בשנת ה'תשמ"ט הוסמך לרבנות.<ref></ref>

החל משנת ה'תשנ"ז מכהן כרבה של קהילת 'משכנות יעקב' בשכונת רמת שלמה בירושלים.

== בעקבות פסקי תשובות ==
לאחר הופעת הסדרה 'פסקי תשובות' היא הפכה לפופולרית בקרב הפוסקים ותלמידי חכמים, ואחריה החלו מכונים שונים להוציא מהדורות חדשות של משנה ברורה עם הערות בשולי הדף מפוסקי זמננו.

=== פסקים ותשובות ===
כהשלמה לסדרת "פסקי תשובות" הוציא חתנו של הרב רבינוביץ, הרב אהרן אריה כ"ץ, מו"ץ בשכונת רמת שלמה בירושלים, ספר בשם פסקים ותשובות (במתכונת דומה לפסקי תשובות) על שולחן ערוך יורה דעה.

החלק הראשון יצא בשנת תשע"ז על הלכות כיבוד הורים, כבוד תלמידי חכמים, הלכות צדקה והלכות מילה. בהקדמה שכתב הרב רבינוביץ לספר זה, אישר שהדברים נכתבו בהסכמתו. בשנת תשפ"א יצא לאור חלק שני על יורה דעה מסימן פ"ז עד סימן קכ"ב, וכלול בתוכו הלכות בשר בחלב, תערובות, בישולי עכו"ם, חלב נכרי, ענייני סכנה, טבילת כלים, הגעלת כלים.

הסדרה קיבלה הסכמות מהרבנים: משה שטרנבוך, יצחק טוביה וייס, עזריאל אויערבאך, שבח צבי רוזנבלט, משה שאול קליין ועוד.

=== ליקוטי פסקי תשובות ===
חלק נוסף בסדרה הוא הספר קיצור שולחן ערוך עם ליקוטי פסקי תשובות, נערך על ידי בנו של הרב רבינוביץ, הרב יחיאל יהושע, רב בשכונת רמת בית שמש ג'2 בבית שמש, הכולל הערות קצרות על סדר הקיצור שולחן ערוך, ומיוסד על הספרים "פסקי תשובות" ו"פסקים ותשובות". עד כה (חשון תשפ"א) יצאו שני חלקים, כאשר החלק השלישי עדיין בעריכה.

==קישורים חיצוניים==
*
*
*
* [http://www.eretzhemdah.org/content.asp?lang=he&pageid=364 סקירה קצרה על סדרת הספרים], אתר ארץ חמדה
* הרב יובל שרלו [http://www.moreshet.co.il/web/shut/shut2.asp?id=110320 על סדרת הספרים], אתר מורשת
* [http://forum.otzar.org/viewtopic.php?f=7&t=30065 אשכול בקורת על הסדרה] בפורום אוצר החכמה
* [https://www.alysefer.com/piskey-thshuvot/ הרב שמחה רבינוביץ בשיחה עם מנדי ברונפמן על חיבורו "פסקי תשובות"] בבלוג [https://www.alysefer.com/ עלי ספר]

== הערות שוליים ==

קטגוריה:ספרי הלכה
קטגוריה:סדרות ספרים בעברית
מאלו קינגי

מאלו קינגי (שם מדעי: Malo kingi) היא מין זעיר של מדוזות קובייה מהקבוצה מדוזת אירוקנג'י, המזכירה במראה מדוזה אמיתית, שחיה באזור הימי של אוסטרליה. גודלה אינו עולה על סנטימטר מעוקב אחד בקירוב. מדוזה זו היא קרובתה של המדוזה קטלנית זעירה.

מדוזה זו עלולה לגרום לתסמינים הנודעים בשם תסמונת אירוקנג'י כשהיא באה במגע עם עור האדם. סימפטומים של תסמונת אירוקנג'י תועדו לראשונה על ידי הוגו פלקר בשנת 1953, ונודעו טרם שיוכם למדוזות אלו. התסמינים והמדוזה קרויים על-שם אנשי אירוקנג'י, שארצם משתרעת לאורך החוף הצפוני של רצועת קרנס, קווינסלנד.

== מבנה ==
מדוזת האירוקנג'י היא זעירה, גודלה כגודל ציפורן אדם. היא בנויה מפעמון בגודל סנטימטר וארבע זרועות שאורכן יכול להגיע למטר.
לכל אורך זרועותיה ישנם עוקצים המכילים ארס. העוקצים על הזרועות מגובשים, ונראים כמעין טבעות קטנות הנמתחות לאורכן של הזרועות.
העוקצים לאורך הזרועות הארוכות מכילים ארס קטלני המשמש למדוזה להמם את טרפה במהירות, אשר מורכב מדגים קטנים ומהירים.

== עקיצה ==
זרועות המדוזה
למדוזות הממוצעות יש עוקצים רק על-גבי זרועותיהן, אך לאירוקנג'י יש עוקצים גם על הפעמון (כיפה) שלה. החוקרים עדיין לא הסיקו מהי מטרתו של מאפיין ייחודי זה. ההשערה הרווחת היא שתכונה זו מאפשרת למדוזה לתפוס ביתר יעילות את טרפה, דגים קטנים. על הזרועות מיליונים של עוקצים דמויי מחטים מיקרוסקופיות מלאות בארס רב עוצמה.
עוקץ המדוזה עובד כמו מחט ארוכה הנכנסת פנימה ודרוכה כקפיץ. כאשר העוקצים מופעלים, הם נמשכים כלפי חוץ בשבריר שנייה, וננעצים בבשר הנפגע שבא במגע עם המדוזה. עוקצים אלה ממשיכים להפריש רק את קצהו הרעיל, אשר גורם לתגובת הכאב להתעכב. כאשר האויב מתרחק, עוקצים אלה קורעים את הזרועות של המדוזה, והם נשארים בגוף של התוקף מה שגורם לצריבה.
אירוקנג'י שונה ממינים אחרים בכך שיש לה את היכולת "לירות" את זרועותיה ובכך להזריק ארס ללא מגע ישיר. נכון לעכשיו, לא ידוע אם פעולה זו מתרחשת עבור מטרה נוספת מלבד לכידת טרף.
מעט מאוד ידוע על אורך חייהם והארס של מדוזות אירוקנג'י, וזאת משום שהן קטנות ושבריריות מכדי להחזיקן בתנאי מעבדה. 
הארס שלהן חזק מאוד, פי 10 יותר מזה של נחש הרב-פתן מלכותי, פי 100 מזו של עכביש הטרנטולה וחלש רק פי 10 מצרעת הים. השערת החוקרים היא שארס בעוצמה כזו נחוץ כדי לאפשר לה להמם במהירות את טרפה, אשר מורכב מדגים קטנים ומהירים.

==ראו גם==
*קטלנית זעירה

==קישורים חיצוניים==

קטגוריה:טקסונים שתוארו בידי ליסה אן גרשווין
קטגוריה:בעלי חיים שתוארו ב-2007
קטגוריה:מדוזות קובייתיות
קטגוריה:בעלי חיים באוקיינוס השקט
de:Irukandji
ישראל אבן-זהב

ישראל אבן-זהב (12 באוגוסט 1946 – 2 ביוני 2024) היה אתלט וקשת פאראלימפי ישראלי ושחקן כדורסל כיסאות גלגלים זוכה מדליות.

==ביוגרפיה==
אבן-זהב לקה בילדותו בשיתוק ילדים. בשנות השישים החל להתאמן במרכז הספורט לנכים והיה פעיל בתחומי כדורסל, אתלטיקה קלה וחץ וקשת.

בשנת 1964 השתתף לראשונה ב. ב התחרה בזריקת דיסקוס וזכה במדליית ארד כחבר נבחרת ישראל בכדורסל. עם נבחרת הכדורסל זכה במדליית זהב באליפות העולם לשנת 1966.

ב זכה במדליית זהב עם נבחרת הכדורסל ובמדליית כסף בזריקת דיסקוס. במהלך האולימפיאדה השתתף גם בתחרויות הדיפת כדור ברזל, זריקת אלה, קרב חמש וקליעת חץ וקשת.

בשנת 1970 היה ממייסדי האגודה הישראלית לקליעה בחץ וקשת.

משנת 2010 שימש יועץ נגישות והיה חבר הנהלה במטה מאבק הנכים בישראל.

אבן-זהב היה נשוי לנאורה הלזינגר, גם היא ספורטאית ספורט נכים.

==קישורים חיצוניים==

* [https://www.paralympic.org/israel-even-sahav פירוט השתתפותו בתחרויות המשחקים הפאראלימפיים] באתר הרשמי של IPC 

קטגוריה:אתלטים נכים ישראלים
קטגוריה:שחקני כדורסל נכים ישראלים
קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:זוכי מדליית ארד פאראלימפית מישראל
קטגוריה:כדורסלנים פאראלימפיים ישראלים
קטגוריה:אתלטים פאראלימפיים ישראלים
קטגוריה:קשתים פאראלימפיים ישראלים
קטגוריה:ספורטאים רב תחומיים
קטגוריה:זורקי דיסקוס ישראלים
קטגוריה:ספורטאים ישראלים במשחקים הפאראלימפיים טוקיו (1964)
קטגוריה:אתלטים במשחקים הפאראלימפיים טוקיו (1964)
קטגוריה:כדורסלנים במשחקים הפאראלימפיים טוקיו (1964)
קטגוריה:ספורטאים ישראלים במשחקים הפאראלימפיים תל אביב (1968)
קטגוריה:כדורסלנים במשחקים הפאראלימפיים תל אביב (1968)
קטגוריה:אתלטים במשחקים הפאראלימפיים תל אביב (1968)
קטגוריה:קשתים במשחקים הפאראלימפיים תל אביב (1968)
קטגוריה:נפגעי פוליו ישראלים
קטגוריה:ספורטאי איל"ן
קטגוריה:ישראלים שנולדו ב-1946
קטגוריה:ישראלים שנפטרו ב-2024
בית הכנסת מוסיוף

בית הכנסת מוסאיוף הוא אחד מבתי הכנסת המפורסמים בירושלים. בית הכנסת, שנבנה בשנת ה'תרנ"ד (1894), משמש גם כשטיבלאך, שבו מנייני תפילה לאורך כל היממה, וכבית מדרש, שמתקיימים בו שיעורי תורה רבים. בית הכנסת שוכן בשכונת הבוכרים, בפינת הרחובות יואל ואדוניהו הכהן, ובו עשרה חדרי תפילה בשני מבנים. 

על אף שבית הכנסת הוקם על ידי בני העדה הבוכרית, שנוסח תפילתה דומה לנוסח עדות המזרח, מתפללים בבית הכנסת בני כל העדות, לרבות בני עדות המזרח ואשכנז. הערכה משנת 2010 אומדת את מספר המתפללים היומי בכ-3,000 איש.

==היסטוריה==
בית הכנסת מוסיוף היה הבית הראשון שנבנה בשכונת הבוכרים, שנבנתה בשנת 1894. את בית הכנסת תרמו מנהיג הקהילה, רבי שלמה מוסיוף ורעייתו אסתר והוא הוקם בחצר המשפחה. אחת מאבני הקיר הצפוני של בית הכנסת, הפונה לרחוב אדוניהו הכהן, מקורה באחד הנדבכים העליונים של הכותל המערבי. כאשר שלמה מוסיוף והשר משה מונטיפיורי עסקו בפינוי רחבת הכותל מאשפה שהשליכו שם הערבים, ומצאו שם אבנים שהיו שייכות לנדבכים העליונים בכותל. אחת האבנים האלו נקבעה בקיר בית הכנסת. גם חומרי הבנייה האחרים הובאו ממקומות קדושים - חלק מחול הבנייה הובא מהר הבית, והמים שבהם השתמשו לתערובת המלט, נשאבו מנקבת השילוח. על פי תפיסה שמקורה בחכמת הנסתר, את בניין בית הכנסת בנו פועלים יהודים בלבד.

בית הכנסת מוסיוף היה מעת הקמתו שוקק מתפללים. בימי שבת היו בו עשרים וחמישה מניינים לתפילות שחרית ומנחה, לאורך כל שעות הבוקר ואחר הצהריים. בשעות אחר הצהריים היו נמסרים בו שיעורי תורה על ידי חכמי הספרדים - הרב יעקב דוויק והרב יצחק הדאיה. במוצאי שבת היה נאמר שיעור על ידי הרב האשכנזי אברהם חיים נאה.

רבנים נוספים שקבעו את מקום תפילתם ותורתם בבית הכנסת מוסיוף היו: הרב יעקב שאול אלישר, הרב יהודה אשלג, הרב יצחק כדורי, הרב מרדכי אליהו והרב עובדיה יוסף.

==בית הכנסת כיום==
מלבד מנייני תפילה רבים, משמש בית הכנסת מקום דרשנות, בו נמסרים שיעורי תורה מפי רבנים רבים. השיעורים משודרים בשידור חי כמעט באופן יומיומי בערוץ היוטיוב ובאתר של בית הכנסת. במקום פועל גם כולל אברכים.

==קישורים חיצוניים==
*[http://www.musayof.org/ אתר בית הכנסת]
*

==הערות שוליים==

מוסיוף
מוסיוף
מוסיוף
קטגוריה:ירושלים: מבנים לשימור
קטגוריה:משפחת מוסאיוף
קטגוריה:שכונת הבוכרים
RD-180

RD180 הוא מנוע רקטי שפותח ברוסיה על בסיס המנוע הרקטי RD-170, המותקן במשגר הלוויינים הרוסי זניט. המנוע צורך קרוסין כדלק וחמצן נוזלי כמחמצן. למנוע שני תאי שרפה, ומערכת משותפת של משאבות המזרימה אל תאים אלה דלק ומחמצן. המנוע RD-180 פותח על מנת להניע את משגר הלוויינים הרוסי Rus-M. כיום משמש המנוע את משגר הלוויינים האמריקני אטלס 5.

== ראו גם ==
*אטלס 5
*זניט

== קישורים חיצוניים ==

* [http://www.npoenergomash.ru/engines/rd180/rd180_5.html תיאור המנוע באתר היצרן]

קטגוריה:מנועים רקטיים
אוהב אותך איסה +

אוהב אותך איסה + (בספרדית: +Isa TK - קיצור של Isa Te Quiero Más) היא סדרת ספין אוף של הטלנובלה אוהב אותך איסה, הסדרה חולקת רעיון עם הסדרה הוותיקה "תהילה". הסדרה משודרת בערוץ ניקלודאון מה-1 באוגוסט 2010.

==עלילה==
איסה פסקואלי זוכה בתהילה, ובית הספר החליט להעניק לה מלגת לימודים ולשלוח אותה לחו"ל, ללמוד בבית הספר "בראבו", מקום לתלמידים בעלי כישרונות. בבית הספר הזה היא תשפר את היכולות שלה בתור זמרת. יחד עמה מגיעים לבית הספר בן זוגה, אלכס רואיס, לינדה לונה הלומדת להיות רקדנית, וריי גאלן, הלומד משחק. במהלך הסדרה מצטרפת קטלינה, שהופכת ליריבתה של איסה. 

==דמויות ראשיות==
*איסבלה "איסה" פסקואלי - גיבורת הסדרה, חברה של אלכס. 
*אלחנדרו "אלכס" רואיס - בן זוגה של איסה.
*לינדה לונה - החברה הטובה ביותר של איסה, חברה של ריי. 
*ריינלדו "ריי" גלאן - החבר של לינדה.
*קטלינה בברנבאו - היריבה של איסה.
*סבסטיאן לורנסו - מאוהב באיסה ובגלל זה הוא היריב של אלכס.

== קישורים חיצוניים ==
* 
קטגוריה:טלנובלות קולומביאניות
קטגוריה:ניקלודיאון: תוכניות וסדרות
קטגוריה:סדרות נעורים
קטגוריה:תוכניות טלוויזיה בשפה הספרדית
ניאגרה (נהר)

נהר הניאגרה (באנגלית: Niagra River) הוא נהר המפריד בין מדינת ניו יורק בארצות הברית לפרובינציית אונטריו בקנדה. אורכו של הנהר הוא 56 קילומטרים והוא זורם בין ימת אירי לבין ימת אונטריו. הפרש הגובה בין תחילת הנהר בימת אירי לבין סיומו בימת אונטריו הוא כ-100 מטר. הבדל זה מסביר את עוצמתם של מפלי ניאגרה שבמסלול הנהר. מפלים אלה מנוצלים להפקת אנרגיה בתחנה שהוקמה סמוך למפלים.

על הנהר עוברים מספר גשרים. החשובים שבהם הם גשר השלום שנבנה בשנת 1927 ומקשר בין פורט אירי בקנדה לבין באפלו בארצות הברית וגשר ריינבו שהוקם בשנת 1941 המקשר בין שתי המדינות סמוך למפלי ניאגרה.

איים רבים נמצאים בתוך הנהר. באחד מהם, האי גרנד איילנד, ביקש מרדכי מנואל נוח להקים מדינה ליהודים בשנת 1825 אך תוכניתו לא צלחה.

שמו של הנהר שימש לימים כהשראה לכינוי לשיטת שטיפת האסלות (מיכל הדחה) המקובלת ברחבי העולם.

==קישורים חיצוניים==

*[https://web.archive.org/web/20071011072645/http://niagarafrontier.com/islands.html היסטוריה של האיים בנהר ניאגרה]
* 

[[גיא בנהר הניאגרה במורד מפלי ניאגרה]]

קטגוריה:אונטריו: נהרות
קטגוריה:מדינת ניו יורק: נהרות
קטגוריה:אזור ניאגרה
קטגוריה:נהרות גבול
קטגוריה:גבול ארצות הברית – קנדה
קטגוריה:קצרמר גאוגרפיה של ארצות הברית
קטגוריה:קצרמר גאוגרפיה של קנדה
קובראט (עיר)

קוּבְּרָאט (בבולגרית: Кубрат) היא עיר בצפון מזרח בולגריה, השלישית בגודלה במחוז ראזגרד ושוכנת כ-286 ק"מ מהבירה סופיה ו-30 ק"מ מבירת המחוז ראזגרד. העיר קרויה על שמו של קובראט, מנהיג השבטים הבולגרים שיסדו את בולגריה הישנה. בקובארט שורר אקלים ממוזג עם השפעה יבשתית מקצינה, הגורמת להפרשי טמפרטורות משמעותיים בין הקיץ לחורף.

==היסטוריה==
ראשית התיישבות אנושית מאורגנת באזור מתוארכת למאה ה-5 לפנה"ס, עידן הממלכה התראקית. בסמוך לעיר המודרנית נמצאו שרידי ישוב מהמאה ה-8, תקופת האימפריה הבולגרית הראשונה. היישוב מתועד לראשונה בתעודות עות'מאניות מ-1642 בשם בָּלְבּוּנָאר שמשמעו באר הנחושת ונבע ממיקום היישוב מסביב למכרה נחושת קטן המצוי היום במרכזה של העיר. ב-1890 הוקם ביישוב בית ספר יסודי וב-1934 שונה שם היישוב לקובראט. ב-1949 זכה היישוב למעמד של עיירה.

==דמוגרפיה==
אוכלוסיית העיר נמצאת במגמת קיטון מואצת בשיעור של 8.8% לשנה (תמותה לעומת ילודה) וכן הגירה שלילית, בעיקר הגירת עבודה למערב אירופה בשל האבטלה ששיעורה נכון ל-2000 עמד על 35.8%. חלק נכבד מתושבי העיר הם ממוצא טורקי, בני הדת המוסלמית סונית.

==תחבורה וכלכלה==
בקובראט אין תשתית רכבות, אך בסמיכות אליה חולפים הכבישים המהירים: II-49 המקשר את העיר לראזגרד וטוטראקן ו-II-23 המקשר את העיר לאיספריך ורוסה. עיקר התוצר המקומי הגולמי מגיע מחקלאות ובשטח הרשות המקומית מגדלים חיטה, ירקות וטבק. כמו כן מגדלים צאן, בקר וחזירים לתעשיות המזון השונות. קובראט נודעת גם בתיירות לשם ציד.

==קישורים חיצוניים==

* 

==הערות שוליים==

קטגוריה:ערי מחוז ראזגרד
קטגוריה:יישובים שהוקמו ב-1642
נבחרת סן מרטן בכדורגל

נבחרת סן מרטן בכדורגל (בצרפתית: Équipe de Saint-Martin de football) היא נבחרת הכדורגל הרשמית של סן מרטן, החצי הצרפתי של האי הקריבי, סן מרטן. בעבר סן מרטן היה חלק מגוואדלופ ולכן היה חלק מנבחרת גוואדלופ בכדורגל עד הפירוד.

נבחרת סן מרטן בכדורגל לא חברה בפיפ"א ולכן היא לא יכולה להשתתף בגביע העולם בכדורגל, למרות זאת הנבחרת חברה ב-CONCACAF והיא יכולה להשתתף בגביע הזהב של CONCACAF. היא אחת הנבחרות החלשות באליפות.

== גביע הזהב של CONCACAF ==
*1991 עד 1999 - לא השתתפה
* 2001 עד 2013 - לא העפילה
* 2015 - לא השתתפה
* 2017 - פרשה
* 2019 עד 2023 - לא העפילה

== ליגת האומות של CONCACAF ==
{| class="wikitable" style="text-align: center;" 
|-
!שנה
!דרג
!סיבוב
!משחקים
!ניצחונות
!תיקו*
!הפסדים
!שערי זכות
!שערי חובה
|- 
| 2019-2020
|ג
|שלב הבתים
|6
|3
|0
|3
|7
||8
|-
| 2022-2023
|ג
|שלב הבתים
|4
|0
|2
|2
|2
|7
|-bgcolor=ccffcc
| 2023-2024
|ג
|עלתה לדרג ב
|4
|4
|0
|0
|14
|4
|-
|2024-2025
|ב
|
|
|
|
|
|
|
|-
! colspan="3" |סה"כ
!14
!7
!2
!5
!23
!19
|}
:*משחקי תיקו כוללים גם משחקים שהוכרעו בבעיטות הכרעה

==כל גביעי המושבות מעבר לים של צרפת בכדורגל==
* 2008 - לא השתתפה
* 2010 - לא השתתפה
* 2012 - לא השתתפה

קטגוריה:ערכים שבהם תבנית אתר רשמי אינה מתאימה להוספה אוטומטית
סן מרטן
סן מרטן
סן מרטן
אנליזה (מדע)

בתחום המדע והרפואה, אנליזה היא תהליך של בדיקת כל הגורמים של התופעה או העצם הנחקר. חשיבותה של אנליזה באה לידי ביטוי בניסויים, שמטרתם לבדוק את הגורמים בתופעה או בחפץ מסוים.

בתהליך האנליזה מפרידים כל תופעה לחלקיה ומנתחים כל אחד מהחלקים, כדי להגיע להבנה גדולה יותר על התופעה; אחרי שמאבחנים ובודקים את החלקים השונים, קובעים את תפקידו של כל חלק.

אנליזה מתבצעת בסוגים שונים של ניסויים כמו גם במדעי המחשב, הנדסה וכימיה.

על אותם עקרונות של האנליזה המדעית (הפרדה, ניתוח וקביעה), מתבצעת אנליזה בתחומים שאינם קשורים ישירות למדעים, כגון: מוזיקה, כלכלה, ספרות וקולנוע.

== מטא-אנליזה ==

מטא-אנליזה היא סקירה סטטיסטית של אנליזות שונות, כלומר, אנליזה של אנליזות.
מטא-אנליזה היא אנליזה בעיקר בתחום הסטטיסטיקה, היא בודקת אנליזות שונות מניסויים שונים באותו תחום כדי להגיע לתוצאה מדויקת יותר.

== לקריאה נוספת ==
* רון אונגר, "ביואינפורמטיקה: אנליזה של רצפים וגנומים - מדריך למידה"
<div style="direction: ltr;">
* Mayer, Richard E, Applying the science of learning, Prentice Hall, February 2010
</div>

== קישורים חיצוניים ==

* - דוגמה למטא-אנליזה במחקר

קטגוריה:ערכים שבהם תבנית בריטניקה אינה מתאימה
קטגוריה:שיטות מחקר
קטגוריה:מיומנויות
נקודות פגיעה (משחקי תפקידים)

דוגמה לעיצוב נפוץ של מד בריאות במשחקי מחשב ווידאו
במשחקי תפקידים, נקודות פגיעה (באנגלית: Hit Points או Health Points) ובראשי תיבות נק"פ (HP) הן מדד המאפיין את חוסנה ובריאותה של הדמות. ככל שלדמות מספר נקודות פגיעה גבוה יותר, כך היא חסונה יותר, בריאה יותר ומסוגלת לספוג יותר נזק ועדיין להישאר בחיים. ישנם שני סוגי נק"פ:
* נק"פ קבוע: מדד לחוסנה של הדמות, זהו מספר הנק"פ כאשר הדמות בריאה לחלוטין. ככל שמספר זה יותר גבוה כך הדמות מסוגלת לספוג יותר נזק (הנזק נמדד בכמות הנק"פ שהוא מוריד - למשל דקירת פגיון יכולה להוריד 4 נק"פ בעוד שמכת חרב ארוכה יכולה להוריד 8) ולהישאר בחיים. הנק"פ הקבוע גדל בדרך כלל בעקבות עליה בדרגה וצבירת כמות מסוימת של נקודות ניסיון, או באמצעים קסומים.
* נק"פ משתנה: מדד לבריאותה של הדמות, זה למעשה בנק הנק"פ שלה וכל נזק שהיא סופגת מופחת ממספר זה. המספר ההתחלתי של הנק"פ המשתנה הוא הנק"פ הקבוע. כאשר מספר הנק"פ המשתנה מגיע לאפס הדמות גוססת ואינה יכולה להגיב, וכשמספר הנק"פ המשתנה יורד אל מתחת לאפס הדמות מתה. את הנק"פ המשתנה ניתן להעלות בחזרה לרמה המלאה (ששווה למספר הנק"פ הקבוע) באמצעות ריפוי (טבעי או קסום). ישנם משחקי תפקידים ומנחים (שליטי המשחק) המאפשרים להחיות (בדרך כלל באמצעים קסומים או דתיים) דמויות מתות שמספר הנק"פ שלהן ירד מתחת לאפס.

לדוגמה, במבוכים ודרקונים, לוחם חסון ומנוסה בדרגה 9 הוא בעל 9ק8 נק"פ: הוא התחיל עם 8 נקודות פגיעה, כאשר כל פעם שהוא עולה בדרגה הוא מטיל קובייה בת 8 פאות (נקראת ק8) ומקבל 1–8 נק"פ, אם נניח שבכל ההטלות קיבל את התוצאה המקסימלית יהיה לו נק"פ קבוע של 72; לעומת זאת, לקוסם מתחיל - המקדיש את כל מרצו ללימודי אמנות הנסתר והקסום ומזניח את גופו - בדרגה 1 יהיו רק 4 נק"פ. לכן, כמות נזק שתהרוג בקלות את הקוסם המתחיל (כגון מכת חרב ארוכה) רק תפצע את הלוחם החסון והמנוסה.

יוצרי מבוכים ודרקונים הסבירו את השימוש בשיטת הנק"פ המופשט על גבי נזק מציאותי בכך שהיא מאפשרת לדמויות להילחם בהרבה מפלצות, להיתקל בסכנות ומלכודות, לספוג נזק ובכל זאת להאריך ימים, בעוד שאם היו מתארים נזק על ידי קטיעות איברים ומומים תמידיים, מהר מאוד הדמויות (בייחוד אנשי הקרבות) היו הופכות לנכות והיו יוצאות מן המשחק עקב חוסר יכולת להילחם או לבצע פעולות הרפתקניות אחרות (טיפוס, ריצה וכו').

הקונספט של נקודות הפגיעה השפיע גם על משחקי המחשב והווידאו ועל משחקי הקלפים, שם הוא לעיתים נקרא "נזק", "מד בריאות", "מד חיים", "בריאות" או "פסילות". לדוגמה: במשחק הנסיך הפרסי, בו נסיך עם חרב מטפס במבוכים ונלחם בשומרים, שיקויים מסוימים מעלים את הנק"פ הקבוע של הנסיך, בעוד ששיקויים אחרים רק מרפאים אותו ומחזירים לו נק"פ משתנה שאבד. עיקרון הנק"פ קיים בכל משחקי התפקידים הממוחשבים ובפרט אלה המתבססים על מבוכים ודרקונים.

קטגוריה:מונחים במשחקי תפקידים
קטגוריה:מבוכים ודרקונים
ריקי סנדרס

ריקי ווין סנדרס (באנגלית: Ricky Wayne Sanders; נולד ב-30 בספטמבר 1962 בטמפל, טקסס) הוא שחקן פוטבול אמריקני לשעבר בליגות ה-NFL וה-USFL.

== קריירה ==
את קריירת הפוטבול שלו החל סנדרס באוניברסיטת המדינה טקסס-סן מרקוס. לאחר שסיים את לימדיו במכללה, ב-1985 עבר לשחק ב-USFL עבור יוסטון גמבלרס. לאחר סגירת הליגה ב-1986, עבר לשחק עבור וושינגטון רדסקינס, שם השתלב עם ארט מונק וגארי קלארק בשלישית תופסים שכונו "הפלוגה". שיא הקריירה של סנדרס היה בסופרבול XXII, בו תפס תשע מסירות למרחק 193 יארדים מתוכן שתי מסירות לטאצ'דאון. בסוף עונת 1995 פרש סנדרס ועד היום מחזיק בשיא היארדים למשחק סופרבול (193 יארדים) ובשיא מרחק התפיסה לטאצ'דאון (80 יארדים).

==קישורים חיצוניים==

קטגוריה:שחקני פוטבול אמריקאים
קטגוריה:בוגרי אוניברסיטת המדינה של טקסס
קטגוריה:שחקני וושינגטון קומנדרס
קטגוריה:שחקני פוטבול: תופסים
קטגוריה:שחקני מיאמי דולפינס
קטגוריה:שחקני אטלנטה פלקונס
קטגוריה:אמריקאים שנולדו ב-1962